**Likumprojekta “Grozījumi Apsardzes darbības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekta “Grozījumi Apsardzes darbības likumā”(turpmāk – Likumprojekts)mērķis ir:- nodrošināt Ministru kabineta 2014.gada 22.aprīļa sēdē dotā uzdevuma (prot. Nr.24 26.§) izpildi, attiecībā uz nozaru administratīvo pārkāpumu kodifikācijas sistēmas ieviešanu;- atbilstoši Līguma par Latvijas Republikas pievienošanos Konvencijai par Ekonomiskās sadarbības un attīstības organizācijai (OECD) nosacījumiem (turpmāk – Līgums) 2.pielikuma I/A sarakstam Latvija uzņēmās saistības līdz 2019.gada 31.decembrim novērst visas nacionālās likumdošanas neatbilstības OECD Liberalizācijas kodeksam.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Liberalizācijas kodeksa vispārīgie nosacījumi paredz, ka finanšu kustība (investīcijas) nevar tikt nepamatoti ierobežota, izņemot sabiedriskās kārtības un nacionālās drošības dēļ. Liberalizācijas Kodeksa 1.pants paredz diskriminējoša režīma novēršanu starp OECD dalībvalstīm. Pievienojoties OECD, Latvija saglabāja atrunu par nerezidentu veiktajām tiešajām investīcijām, kas attiecas uz privātiem apsardzes un novērošanas pakalpojumiem. Pašlaik Latvijā spēkā esošie ierobežojumi attiecībā uz investīcijām no ne-ES/EEZ rezidentiem privātās apsardzes un uzraudzības pakalpojumu jomā ir pretrunā ar OECD Liberalizācijas Kodeksu.Likumprojekts paredz nodrošināt Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (turpmāk – informatīvais ziņojums) 2.punkta izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts paredz:- saskaņā ar Līgumu atruna par privātiem apsardzes un novērošanas pakalpojumiem nebūs spēkā pēc 2019.gada 31.decembra. Tādējādi, lai pilnībā izpildītu OECD saistības, ir nepieciešams veikt grozījumus Apsardzes darbības likuma 7.panta pirmajā daļā, svītrojot ierobežojumu attiecībā uz ārvalstu ieguldījumu pamatkapitālā.;- precizēt terminoloģiju atbilstoši Ieroču aprites likumā lietotajai terminoloģijai (likums stājās spēkā 2019.gada 10.aprīlī);- precizēt Likuma 25.panta otrajā daļā lietoto atsauci uz likumu, ņemot vērā, ka 2018.gada 1.jūnijā stājās spēkā Apdrošināšanas līguma likums, savukārt likums "Par apdrošināšanas līgumu" zaudēja spēku;- papildināt Likumu ar jaunu nodaļu par administratīvo atbildību apsardzes darbības jomā un kompetenci sodu piemērošanā. No Ieroču aprites likuma 15.panta pirmās daļas izriet, ka apsardzes darbības veikšanai var izmantot pašaizsardzībai klasificētus B kategorijas pusautomātiskos, atkārtotas darbības un viena šāviena īsstobra šaujamieročus un pašaizsardzībai klasificētus B un C kategorijas garstobra—gludstobra šaujamieročus. Papildus 42.panta pirmajā daļā ir noteikts, ka apsardzes komersantam un iekšējās drošības dienestam ir tiesības ieroču glabāšanas atļaujā norādītos šaujamieročus un munīciju izsniegt apsardzes darbiniekiem darba pienākumu pildīšanai, ja viņi ir saņēmuši ieroča nēsāšanas atļauju darba vajadzībām. Šaujamieroci un munīciju darba vajadzībām izsniedz tikai uz darba pienākumu pildīšanas laiku. Ņemot vērā minēto, Apsardzes darbības likuma 21.panta pirmā daļa un otrā daļa pēc būtības dublē Ieroču aprites likuma 15.panta pirmo daļu un 42.panta pirmo daļu, līdz ar ko ir svītrojama.Ar Likumprojektu tiek pārņemtas un precizētas Latvijas Administratīvo pārkāpumu kodeksa (turpmāk – Kodekss) normas par administratīvajiem pārkāpumiem apsardzes darbības jomā, soda apmēru un kompetento iestādi sodu piemērošanā.Viens no Likumprojekta galvenajiem mērķiem ir papildināt pašlaik spēkā esošo tiesisko regulējumu tādā apmērā, cik tas ir nepieciešams, lai pārņemtu Kodeksa tiesību normas.Likumprojekta VII. nodaļā ir iekļauti visi šobrīd Kodeksā esošie administratīvie pārkāpumi apsardzes darbības jomā un noteikta kompetentā iestāde, kurai būs piekritīga administratīvo sodu piemērošana.Ar Likumprojektu tiek pārņemts Kodeksa 166.2 pirmā daļa, 183.1 un 183.3 pants.Kodeksa 166.2 pirmā daļa, 183.1 un 183.3 panti apsardzes darbības jomā nosaka atbildību par komercdarbību bez speciālās atļaujas (licences) un komercdarbības veikšanu, pārkāpjot speciālajā atļaujā (licencē) minētos nosacījumus, apsardzes darbības ierobežojumu, nosacījumu pārkāpšanu un pienākumu nepildīšanu vai speciālās atļaujas (licences) darbības laikā pildāmo prasību neizpildi.Likumprojekts paredz Likumā integrēt iepriekšminētos Kodeksa pantus šādā kārtībā:* Kodeksa 166.2 panta pirmo daļu – Likumprojekta 27.pantā;
* Kodeksa 183.1 pantu – Likumprojekta 26.pantā;
* Kodeksa 183.3 pantu – Likumprojekta 26.pantā.

Kodeksa 166.2 pirmajā daļā, 183.1 un 183.3 pantā paredzēto administratīvo pārkāpumu tiesiskie sastāvi tiek saglabāti, jo ir jānodrošina apsardzes darbības jomas reglamentējošo normatīvo aktu ievērošana. Minētajos Kodeksa pantos noteiktie pārkāpumi var radīt sekas, jo var tikt apdraudēta pastāvošā kārtība, kas noteikta normatīvajos aktos, piemēram, Likumā. Ņemot vērā pastāvošo aktualitāti apsardzes darbības, kā arī sabiedrības drošības nodrošināšanas jomā, šie administratīvie pārkāpumi aizskar sabiedriskās intereses pietiekami lielā mērā, lai attaisnotu nepieciešamību tos saglabāt. Kodeksa 166.2 panta pirmajā daļā (Likumprojekta 27.pants) paredzētā administratīvā atbildība par apsardzes darbības uzsākšanu vai veikšanu bez speciālās atļaujas (licences), vai par apsardzes darbības turpināšanu pēc speciālās atļaujas (licences) anulēšanas vai tās termiņa izbeigšanās vai komersanta izslēgšanas no Uzņēmumu reģistra ir būtisks, sabiedriski bīstams pārkāpums, par kura izdarīšanu nepieciešams piemērot adekvātu sodu. Tādējādi Likumprojekta 27.pantā tiek paaugstināts maksimālais naudas sods, kā arī daļēji – minimālais naudas sods. Paredzams, ka minētā naudas soda palielināšana atturētu personu no vēlmes pieļaut administratīvos pārkāpumus, sniegt apsardzes pakalpojumus bez speciālās atļaujas (licences), deklarēt faktiskos apsardzes pakalpojumus kā dežuranta – uzrauga darbību, atturētu no jaunu pārkāpumu izdarīšanas un veicinātu normatīvo aktu ievērošanu, šajā gadījumā Likumu, kā arī mazinātu ēnu ekonomikas īpatsvaru apsardzes nozarē.Statistikas dati par Kodeksa 166.2 panta pirmajā daļā paredzētā pārkāpuma izdarīšanu:

|  |  |  |  |  |
| --- | --- | --- | --- | --- |
| **Kodeksa 166.2 panta pirmā daļa** | **Sastādīto protokolu kopējais skaits** | **t.sk. Valsts policija sastādīja protokolus (skaits)** | **Pieņemts lēmums par administratīvā soda piemērošanu** | **t.sk. administratīvais sods par Valsts policijas sastādītajiem protokoliem** |
| 2016 | 115 | 38 | 82 | 19 |
| 2017 | 175 | 53 | 139 | 25 |
| 2018  | 157 | 30 | 132 | 17 |

Kodeksa 183.1 pantā (Likumprojekta 26.pants) paredzētā administratīvā pārkāpuma sastāvs ir izteikts divās Likumprojekta panta daļās, nodalot izdarīto pārkāpumu tiesiskos sastāvus un nodarītā kaitējuma smaguma pakāpi. Tādējādi tiek noteikts arī atšķirīgs piemērojamā naudas soda apmērs. Lai sodi būtu samērīgi, Likumprojekta 26.pants noteic mazāku naudas sodu fiziskajai personai, bet lielāku – juridiskajai personai. Minētais ir nepieciešams, jo apsardzes darbības nosacījumu pārkāpumi vai pienākumu nepildīšana būtiski atšķiras no apsardzes darbības ierobežojumu pārkāpumiem, kas var radīt smagāku kaitējumu.Likumprojekta 26.panta pirmā daļa paredz, ka fizisko personu sauks pie administratīvas atbildības, kad tā neizpildīs Apsardzes darbības likuma 18.panta pirmajā daļā noteiktos pienākumus. Savukārt juridisko personu sauks pie administratīvās atbildības, kad tā neizpildīs Apsardzes darbības likuma 10.panta otrajā daļā, trešajā daļā, ceturtajā daļā, piektajā daļā un sestajā daļā noteiktos pienākumus, kā arī 13.panta pirmajā daļā un trešajā daļā noteiktos pienākumus.Likumprojekta 26.panta otrā daļa paredz, ka Fizisko personu un juridisko personu sauks pie administratīvās atbildības, kad tiks pārkāpti Apsardzes darbības likuma 4.panta pirmās daļas ierobežojumi.Ar Likumprojektu nav paredzēts pārņemt Kodeksa 183.3 pantā minēto administratīvā pārkāpuma sastāvu *“Par tādu prasību neizpildi, kuras jāpilda ieroču glabāšanas, nēsāšanas un kolekcijas atļaujas darbības laikā vai komercdarbībai ar ieročiem, munīciju vai speciālajiem līdzekļiem izsniegtas speciālās atļaujas (licences), speciālās atļaujas (licences) darbībām ar uguņošanas ierīcēm un skatuves pirotehniskajiem izstrādājumiem vai sprāgstvielām un spridzināšanas ietaisēm vai detektīvdarbības veikšanai darbības laikā”*, savukārt administratīvā atbildība par administratīvo sastāvu *“par tādu prasību neizpildi, kuras jāpilda speciālās atļaujas (licences) apsardzes darbības laikā”* apsardzes darbības jomā tiek paredzēta Likumprojekta 26.pantā.Pārkāpumi apsardzes darbības jomā ir pakļauti Likumprojekta regulējumam, bet pārkāpumi ieroču aprites jomā, tostarp, ja tos izdarījuši apsardzes darbības subjekti, ir pakļauti Ieroču aprites likuma regulējumam.Statistikas dati par Kodeksa 183.1 pantā paredzēto pārkāpumu izdarīšanu:

|  |  |  |  |  |
| --- | --- | --- | --- | --- |
| **Kodeksa 183.1 pants** | **Sastādīto protokolu kopējais skaits** | **t.sk. Valsts policija sastādīja protokolus (skaits)** | **Pieņemts lēmums par administratīvā soda piemērošanu** | **t.sk. administratīvais sods par Valsts policijas sastādītajiem protokoliem** |
| 2016 | 81 | 81 | 75 | 75 |
| 2017 | 96 | 96 | 90 | 90 |
| 2018  | 111 | 111 | 103 | 103 |

Iepriekšminētais norāda uz to, ka personas veic šos pārkāpumus un pārkāpumi nav zaudējuši aktualitāti.Saskaņā ar Kodeksa 2151.pantu Kodeksa 1662.pantā paredzēto administratīvo pārkāpumu (par komercdarbību bez speciālās atļaujas (licences)) lietu izskatīšana ir piekritība Valsts ieņēmumu dienestam (izņemot lietas par pārkāpumiem tajos gadījumos, kad kontroli veikušas un administratīvo pārkāpumu protokolu par šajā pantā minēto pārkāpumu sastādījušas citas institūcijas amatpersonas, kas pilnvarotas izskatīt attiecīgā administratīvā pārkāpuma lietas).Izvērtējot gadījumu skaitu, kad Valsts ieņēmumu dienests konstatējis apsardzes darbību bez speciālās atļaujas (licences), secināts, ka pēdējo trīs gadu laikā šādi gadījumi konstatēti ne biežāk kā vienu līdz trīs reizes gadā. Valsts ieņēmumu dienests uzskata, ka nav lietderīgi noteikt tā kompetenci soda piemērošanā par Likumprojekta 27.pantā paredzētajiem pārkāpumiem.Ņemot vērā, ka apsardzes darbības uzraudzība ietilpst Valsts policijas kompetencē, kā arī, lai vienkāršotu administratīvo pārkāpumu procesa virzību un novērstu nepieciešamību pārsūtīt administratīvo pārkāpumu lietas materiālus apsardzes darbības jomā no vienas iestādes otrai soda piemērošanai, par kompetento iestādi atbilstoši Likumprojekta 28.pantam tiek noteikta Valsts policija, kura biežāk konstatē pārkāpumus apsardzes darbības jomā.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas ir:1. Apsardzes komersanti, kas saņēmuši speciālo atļauju (licenci) apsardzes pakalpojumu sniegšanai vai vēlēsies to saņemt.

Uz 2019.gada 1.janvāri valstī ir 441 licencēts apsardzes komersants. Ir apsardzes komersanti, kuriem izsniegtas vairākas licences apsardzes pakalpojumu sniegšanai (kopā izsniegtas 502 licences):* apsardzes tehnisko sistēmu ierīkošana – 172 licences;
* fiziskās apsardzes pakalpojumu sniegšana – 272 licences;
* inkasācijas apsardzes pakalpojumu sniegšana – 4 licences;
* tehniskās apsardzes pakalpojumu sniegšana – 51 licence.
1. Iekšējās drošības dienesti, kas saņēmuši reģistrācijas apliecības un veic apsardzes darbību.

Uz 2019.gada 1.janvāri valstī ir reģistrēti 53 iekšējās drošības dienesti. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 641 391 | 0 | 641 391 | 28 060 | 641 391 | 28 060 | 28 060 |
| 1.1. valsts pamatbudžeta, tai skaitā ieņēmumi no maksas pakalpojumiem un citi pašu ieņēmumi | 641 391 | 0 | 641 391 | 28 060 | 641 391 | 28 060 | 28 060 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 641 391 | 0 | 641 391 | 28 060 | 641 391 | 28 060 | 28 060 |
| 3.1. valsts pamatbudžets | 641 391 | 0 | 641 391 | 28 060 | 641 391 | 28 060 | 28 060 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 28 060 | X | 28 060 | 28 060 |
| 5.1. valsts pamatbudžets | 0 | 28 060 | 28 060 | 28 060 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | ***Detalizēts ieņēmumu aprēķins:***Saskaņā ar likumu „Par valsts budžetu 2019.gadam” un likumu “Par vidēja termiņa budžeta ietvaru 2019., 2020. un 2021.gadam” valsts budžeta ieņēmumi no naudas sodiem, ko uzliek Valsts policija 2019.gadā un turpmāk katru gadu plānoti 641 391 *euro* apmērā (ieņēmumu klasifikācijas kods 10.1.1.2.).Ņemot vērā, ka ar likumprojektu tiek pārņemtas un precizētas Latvijas Administratīvo pārkāpumu kodeksā (turpmāk – Kodekss) iekļautās normas par administratīvajiem pārkāpumiem apsardzes darbības jomā un soda apmēru piemērošanā kā arī administratīvās atbildības soda apmēri tiek ievērojami paaugstināti un Kodeksa 183.¹ pantā paredzētā administratīvā pārkāpuma sastāvs tiek pārņemts to izsakot divās likumprojekta panta daļās, nodalot izdarīto pārkāpumu tiesiskos sastāvus un nodarītā kaitējuma smaguma pakāpi, piemērojot par katru pārkāpumu atšķirīgus soda apmērus tiek prognozēts valsts pamatbudžeta ieņēmumu palielinājums 28 060 *euro* apmērā 2020.gadā un turpmāk katru gadu.Plānotais ieņēmumu palielinājuma detalizēts aprēķins pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesībuaktu projekti | Virzot Likumprojektu ir nepieciešams izstrādāt grozījumus Ministru kabineta 2014.gada 9.decembra noteikumos Nr.757 “Apsardzes darbības licencēšanas noteikumi”, lai precizētu tiesību normas atbilstoši Likumprojekta 3.pantā piedāvātajai Apsardzes darbības likuma 7.panta pirmās daļas jaunajai redakcijai. |
| 2. | Atbildīgā institūcija | Valsts policija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas un Ministru kabineta tīmekļvietnēs. |
| 2. | Sabiedrības līdzdalība projekta izstrādē | Projekts publicēts:1) Iekšlietu ministrijas tīmekļvietnē, adrese: <http://www.iem.gov.lv/lat/sadarbiba_ar_nvo/diskusiju_dokumenti/>2) Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 3.maijam. |
| 3. | Sabiedrības līdzdalības rezultāti | Viedokļi par projektu noteiktajā laika periodā netika sniegti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar Likumprojektu jaunas funkcijas un uzdevumi netiek radīti.Jaunas institūcijas netiek veidotas. |
| 3. | Cita informācija |  Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs